తెలంగాణలో మహిళా తహసీల్దార్ దారుణహత్య WATCH LIVE TV
తెరచుకోనున్న... కాగజ్‌నగర్ పేపర్‌మిల్లు!
కొమరంభీం జిల్లాలోని.. సిర్పూర్ కాగజ్‌నగర్ పేపర్‌మిల్లుకు మళ్లీ జవసత్వాలు రానున్నాయి. గతంలో నష్టాల ఊబిలో కూరుకుపోయి... మూతపడ్డ ఈ పేపర్‌మిల్లు మళ్లీ ప్రారంభం కానుంది. దీంతో గతంలో ఉద్యోగాలు కోల్పోయి రోడ్డున పడ్డ... దాదాపు నాలుగు వేల మంది కుటుంబాల్లో వెలుగులు నిండనున్నాయి.
TNN | Updated:
Mar 22, 2018, 02:44PM IST
* ప్రభుత్వ ఉత్తర్వులు జారీ
కొమరంభీం జిల్లాలోని.. సిర్పూర్ కాగజ్‌నగర్ పేపర్‌మిల్లుకు మళ్లీ జవసత్వాలు రానున్నాయి. గతంలో నష్టాల ఊబిలో కూరుకుపోయి... మూతపడ్డ ఈ పేపర్‌మిల్లు మళ్లీ ప్రారంభం కానుంది. దీంతో గతంలో ఉద్యోగాలు కోల్పోయి రోడ్డున పడ్డ... దాదాపు నాలుగు వేల మంది కుటుంబాల్లో వెలుగులు నిండనున్నాయి. మిల్లు పునరుద్ధరణకు ఒడిశాకు చెందిన జేకే మిల్స్ లిమిటుడ్ సంస్థ... కాగజ్‌నగర్ మిల్లు పునరుద్ధరణకు ముందుకు వచ్చింది. దీంతో కార్మిక వర్గాల్లో హర్షం వ్యక్తమవుతుంది. ప్రభుత్వ కూడా... జేకే మిల్స్ సంస్థ యాజమాన్యం వినతి మేరకు ముడిసరుకుతో పాటు ఆర్థిక లావాదేవీల్లో... చేయూతనిచ్చేందుకు అంగీకరించింది. ఈ విషయంలో సానుకూలంగా స్పందించిన ముఖ్యమంత్రి కేసీఆర్... రాయితీలు, మినహాయింపులతో ఉత్తర్వులు (జీవో నెం.18) జారీ చేశారు.
జేకే సంస్థ పేపర్‌మిల్లును తెర్చేందుకు 628 కోట్ల పెట్టుబడికి ప్రతిపాదనలు ప్రభుత్వానికి సమర్పించింది. కార్మికులకు చెల్లించాల్సిన వేతన బకాయిలు తదితర ఆర్థికపరమైన అంశాలపై యాజమాన్యం మార్చి 23న ముంబయిలో ఐడీబీఐ, ఇతర బ్యాంకు అధికారులతో కీలక చర్చలు జరపనున్నారు. ఐడీబీఐ, ఇతర ఏడు జాతీయ బ్యాంకుల నుండి గతంలో తీసుకున్న రూ.350 కోట్ల అప్పును చెల్లించకపోవడంతో.. 2014 సెప్టెంబర్ 27న కాగితమిల్లు మూతపడింది. అప్పటి నుండి ఇప్పటి వరకు అప్పులు భారం వడ్డీతో కలిసి రూ.420 కోట్లకు చేరుకుంది.